《丁巳三月送周宰行》
宋代·李吕

中郎宜有后，余庆在孙枝，
学术堪时用，公卿半已知。
五行人鲜俪，四字格尤奇。
自此官清要，毋忘老布衣。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。